KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. március 19-i ülésére)


TÁRGY: 	A KISKŐRÖSI FIGHTEREK KÜZDŐSPORT EGYESÜLET NÉVHASZNÁLAT IRÁNTI KÉRELME


dr. Csanády-Varga Zsuzsanna Csilla kérelmet nyújtott be Kiskőrös Város Önkormányzatához, melynek értelmében a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő egyesület létrehozását határozta el.

Az Egyesület a „Kiskőrösi Fighterek Küzdősport Egyesület” elnevezést kívánja viselni, amely névhasználathoz az Önkormányzat hozzájárulása szükséges.

A Kick-boksz egyéni sport, de egyben csapatsport is, amelynek kiemelkedő közösség formáló hatása van, emellett kiválóan fejleszti a koordinációt és a fizikai erőnlétet is. Az egyesület célja olyan versenyzők kinevelése, akik alkalmasak Európa-bajnokságokon és Világbajnokságokon képviselni hazánkat, valamint olyan sportolókat edzeni, akik versenyzés nélkül, az egészséges életmód, a fizikai és ezzel együtt szellemi egészség megőrzésére törekednek.

Az Egyesület alapvető rendeltetése a napi/heti edzések tartása, házi bajnokságok szervezése, hazai és külföldi versenyekre való kijutás lebonyolítása, nyári edzőtáborok, valamint szakági testvér találkozókon való részvétel megszervezése.

A cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel arra - „A történelem kiemelkedő személyiségének nevét a Bölcsészettudományi Kutatóközpont engedélyével, olyan elnevezést pedig, amelyhez másnak jogi érdeke fűződik, csak a jogosult hozzájárulásával lehet a cégnévben szerepeltetni.”- hogy az egyesület a nevében Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy az egyesület a nevében a Kiskőrös Város nevét fel kívánja tűntetni, ezért szükséges Kiskőrös Város Önkormányzatának hozzájárulása.

Az előterjesztés sürgősséggel történő kiküldését az indokolja, hogy a kérelem az anyagkiküldést követően érkezett be.

A fentiek alapján javaslom a határozat-tervezetben foglaltak elfogadását.


Kiskőrös, 2025. március 14.


	Domonyi László s.k.,
	polgármester 






HATÁROZAT - TERVEZET

A Képviselő-testület 

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogy a Kiskőrösi Fighterek Küzdősport Egyesület, a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal




